**ΠΙΝΑΚΑΣ ΣΥΜΜΟΡΦΩΣΗΣ – ΥΠΟΧΡΕΩΣΕΙΣ ΑΝΑΔΟΧΟΥ**

|  |  |  |  |
| --- | --- | --- | --- |
| **ΑΠΑΙΤΗΣΕΙΣ** | **Απαίτηση** | **Απάντηση** | **Παραπομπή** |
| 1. **Περιγραφή Αντικειμένου** |  |  |  |
| Αντικείμενο της παρούσας σύμβαση είναι η Μεταφορά φοιτητών με αναπηρία (κινητική-προβλήματα όρασης /ΑΜΕΑ) από τον τόπο κατοικίας τους εντός του Δήμου Πατρέων προς τις εγκαταστάσεις του Πανεπιστημίου Πατρών στο Ρίο και στο Κουκούλι και αντιστρόφως, για το ακαδημαϊκό έτος 2020-2021, με όχημα Ε.Δ.Χ., για τις διαδρομές, όπως αυτές ορίζονται στον πίνακα Δρομολογίων Παράρτημα Β. Θα υπάρχει δυνατότητα αναπροσαρμογής των δρομολογίων σχετικά με τις ώρες και τις ημέρες ανάλογα με τις ακαδημαϊκές ανάγκες των ωφελούμενων φοιτητών (μαθήματα, εξετάσεις). Η οριστικοποίηση των ωρών και ημερών μεταφοράς των φοιτητών θα πραγματοποιηθεί μετά την καταγραφή των ακαδημαϊκών αναγκών των ωφελούμενων φοιτητών, στην αρχή του ακαδημαϊκού έτους. Ειδικότερα, ο ανάδοχος αναλαμβάνει την υποχρέωση να διαθέτει για όλη τη διάρκεια της σύμβασης το απαιτούμενο όχημα για τη μεταφορά των ΑΜΕΑ φοιτητών για τα δρομολόγια που του έχουν ανατεθεί | ΝΑΙ |  |  |
| **2.** **Δρομολόγια – Διαδρομή λεωφορείου** |  |  |  |
| Το όχημα θα παραλαμβάνει τους μεταφερόμενους από τον τόπο κατοικίας τους εντός του Δήμου Πατρέων. Κατά την επιστροφή θα παραδίδονται στα σημεία, από τα οποία είχαν παραληφθεί. |  |  |  |
| **3. Τήρηση ωραρίων** |  |  |  |
| 3.1 Τα δρομολόγια πρέπει να εκτελούνται επιμελώς και χωρίς καθυστερήσεις. Ο ανάδοχος πρέπει να δώσει ιδιαίτερη προσοχή στην ακρίβεια της τήρησης του ωραρίου, γιατί από αυτήν εξαρτάται η ασφαλής και απρόσκοπτη μεταφορά των φοιτητών με αναπηρία. Τυχόν απόκλιση ως προς την ώρα άφιξης ή αναχώρησης δεν θα πρέπει να υπερβαίνει τα δεκαπέντε (15) λεπτά της ώρας. | ΝΑΙ |  |  |
| 3.2 Το πρωί το όχημα πρέπει να βρίσκεται τις καθορισμένες ώρες στα καθορισμένα σημεία κατοικίας των φοιτητών για την αναχώρησή τους, συνοδευόμενο από τον συνοδό. Σημειώνεται ότι η καθυστέρηση άφιξης του οχήματος στην αφετηρία, δεν υποκαθίσταται με την έγκαιρη άφιξη του οχήματος στις εγκαταστάσεις του Πανεπιστημίου Πατρών. | ΝΑΙ |  |  |
| 3.3 Για την αποχώρηση, το όχημα πρέπει να βρίσκεται στον χώρο του Πανεπιστημίου Πατρών κατά τη ώρα που έχει συμφωνηθεί. | ΝΑΙ |  |  |
| 3.4 Σε περίπτωση κατά την οποία το όχημα περάσει από τα καθορισμένα σημεία παράδοσης και παραλαβής νωρίτερα από την καθορισμένη ώρα, είναι υποχρεωμένο να περιμένει μέχρι να ολοκληρωθεί η παραλαβή ή η παράδοση των ατόμων με αναπηρία. | ΝΑΙ |  |  |
| 3.5 Σε περίπτωση που ο ανάδοχος δεν πραγματοποιήσει τα δρομολόγια που του έχουν ανατεθεί, με υπαιτιότητά του, τότε αυτό συνεπάγεται τις προβλεπόμενες κυρώσεις. Επίσης, σε περίπτωση καθυστέρησης στην αναχώρηση του οχήματος από την αφετηρία, άφιξής του στο Πανεπιστήμιο Πατρών ή αποχώρησής του από αυτό, επιβάλλονται οι προβλεπόμενες κυρώσεις. Οι σχετικές αποφάσεις επιβολής κυρώσεων-προστίμων επιβάλλονται με απόφαση του Ειδικού Οργάνου της Επιτροπής Ερευνών του Πανεπιστημίου Πατρών, ύστερα από γνωμοδότηση του αρμοδίου οργάνου. | ΝΑΙ |  |  |
|  **4. Αντικατάσταση Οχήματος** |  |  |  |
| 4.1 Ο ανάδοχος διαβεβαιώνει ότι θα έχει στη διάθεσή του όχημα ανάλογο και εξίσου κατάλληλο, σύμφωνα με τους όρους της διακήρυξης, ως εφεδρικό, για την άμεση και κανονική αντικατάστασή του, που για οποιονδήποτε λόγο ή αιτία θα ματαίωνε την ακριβή και κανονική εκτέλεση του δρομολογίου.  | NAI |  |  |
| 4.2 Σε περίπτωση που κατά την εκτέλεση της σύμβασης προκύψει αδυναμία χρήσης του κανονικού και του εφεδρικού οχήματος, ο ανάδοχος βαρύνεται με τα έξοδα μεταφοράς των φοιτητών με αναπηρία, με τη χρήση του προσφορότερου μέσου. | NAI |  |  |
| 4.3 Ο ανάδοχος αναλαμβάνει την υποχρέωση το όχημα που θα χρησιμοποιηθεί, να είναι τέτοιας χωρητικότητας, ώστε να εξυπηρετεί τα άτομα με αναπηρία, που θα χρησιμοποιούν το δρομολόγιο. | ΝΑΙ |  |  |
| **5. Προσωπικό Αναδόχου** |  |  |  |
| 5.1 Απαγορεύεται η είσοδος και η παραμονή στο όχημα κάθε προσώπου εκτός από τον οδηγό, τον/την συνοδό και τους μεταφερόμενους. | NAI |  |  |
| 5.2 Ο ανάδοχος είναι υποχρεωμένος να διατηρεί αρχείο και τις ώρες εκτέλεσης του δρομολογίου για τη μεταφορά των φοιτητών με αναπηρία, να εποπτεύει την κανονική εκτέλεση του έργου της μεταφοράς και να αναλαμβάνει την άμεση ρύθμιση κάθε σχετικού ζητήματος, που προκύπτει ή την άρση κάθε άλλης ανωμαλίας ή εμποδίου και γενικά να λαμβάνει, χωρίς χρονοτριβή, κάθε κατάλληλο μέτρο για την κανονική εκτέλεση του έργου της μεταφοράς. |  |  |  |
| **6. Οδηγοί-Συνοδοί** | NAI |  |  |
| 6.1. Οι μετακινήσεις των φοιτητών με αναπηρία θα γίνονται με τη συνοδεία συνοδού, που η αποζημίωσή τους βαρύνει τον ανάδοχο. Το κόστος του συνοδού συμπεριλαμβάνεται στον προϋπολογισμό της Υπηρεσίας και έχει συνεκτιμηθεί στην προσφορά του αναδόχου. | NAI |  |  |
| 6.2. Ο οδηγός του χρησιμοποιούμενου οχήματος θα έχει υποχρεωτικά τα εκ του νόμου οριζόμενα προσόντα (ενδεικτικά αναφέρεται κατάλληλη επαγγελματική άδεια οδήγησης). |  |  |  |
| 6.3. Ειδικά ορίζεται και τονίζεται ότι ο οδηγός και ο συνοδός οφείλουν να είναι ενδεδυμένοι ευπρεπώς και η συμπεριφορά τους προς τα άτομα με αναπηρία κ.λ.π. να είναι ευγενική, ήρεμη και σοβαρή. | NAI |  |  |
| 6.4. Ο οδηγός του οχήματος πρέπει, κατά τη μεταφορά, να λάβει υπόψη του τις ιδιαιτερότητες που προκύπτουν από τη μεταφορά ατόμων με αναπηρία και να αντιμετωπίζει ανάλογα τυχόν εμφανιζόμενα θέματα. Προβλήματα που τυχόν δημιουργούνται από συμπεριφορά των επιβαινόντων και επισημαίνονται από τον υπεύθυνο μεταφοράς, θα πρέπει να γίνονται γνωστά στην Αναθέτουσα Αρχή ώστε να γίνονται οι απαραίτητες συστάσεις και να αποφεύγονται τυχόν προβλήματα, που μπορούν να διαταράξουν τις καλές σχέσεις Αναθέτουσας Αρχής – Αναδόχου - Μεταφερομένων.  | NAI |  |  |
| 6.5. Θα τηρείται δελτίο κίνησης για το όχημα, που θα υπογράφεται καθημερινά από το αρμόδιο όργανο του Πανεπιστημίου & τον οδηγό, τόσο για την ώρα άφιξης στο Πανεπιστήμιο Πατρών, όσο και αναχώρησης από αυτό. | NAI |  |  |
| 6.6. Ο συνοδός που θα χρησιμοποιείται από τον ανάδοχο, οφείλει να είναι ενήλικο άτομο που η φυσική του κατάσταση και η κατάσταση της υγείας του, να του επιτρέπει να ασκεί τα καθήκοντα του συνοδού. Επίσης, οφείλει να μην έχει καταδικαστεί για αδικήματα ασυμβίβαστα με τον ρόλο του. Πρέπει να υπάρχει αντίστοιχη προϋπηρεσία σε παρόμοια θέση. | NAI |  |  |
| **7. Όχημα** | NAI |  |  |
| 7.1 Το όχημα με ο οποίο θα γίνεται η μεταφορά των φοιτητών με αναπηρία, θα πληροί τις προδιαγραφές και προϋποθέσεις, που ορίζουν οι ισχύοντες σχετικοί νόμοι, προεδρικά διατάγματα, υπουργικές αποφάσεις και αστυνομικές διατάξεις | NAI |  |  |
| 7.2 Το όχημα που θα χρησιμοποιηθεί θα είναι σε άριστη λειτουργική κατάσταση, γενική εμφάνιση και καθαρό. Θα έχει απαραίτητα ενημερωμένο πιστοποιητικό καταλληλότητας (Κ.Τ.Ε.Ο.), δηλαδή το τελευταίο πιστοποιητικό από δημόσιο ή ιδιωτικό Κ.Τ.Ε.Ο., σύμφωνα με τον νόμο. | NAI |  |  |
| 7.3. Το όχημα θα έχει επαρκή αριθμό θέσεων για τον αριθμό των προσώπων που θα μεταφέρουν. Συγκεκριμένα, ο ανάδοχος οφείλει να διαθέτει έως δύο (2) θέσεις αμαξιδίων, έως πέντε (5) θέσεις καθήμενων, μία (1) θέση οδηγού και μία (1) θέση συνοδού, ανεξάρτητα από τον αριθμό των φοιτητών που αναγράφονται στη διακήρυξη. Σε καμία περίπτωση δεν επιτρέπεται να υπάρχουν υπεράριθμοι ή όρθιοι επιβάτες. | NAI |  |  |
| 7.4. Ο ανάδοχος είναι ο μόνος υπεύθυνος απέναντι στον νόμο για την τήρηση των παραπάνω όρων και αυτός θα φέρει αποκλειστικά και μόνον τυχόν ευθύνες. |  |  |  |
| 7.5 Το όχημα είναι υποχρεωμένο να φέρει ζώνες ασφαλείας, που να πληρούν τις σχετικές προδιαγραφές, πιστοποιημένες σύμφωνα με την οδηγία 77/541/ΕΚ (ή νεώτερη) ή τον κανονισμό 44/03 της ΟΕΕ-ΟΗΕ (ή με κάθε άλλη μεταγενέστερη προσαρμογή του εν λόγω κανονισμού), με τις σχετικές ενδείξεις «e» ή «Ε». | ΝΑΙ |  |  |
| 7.6 Οι ζώνες πρέπει να είναι τοποθετημένες σε κατάλληλη θέση και να είναι καλά στερεωμένες επί του καθίσματος, ώστε να παρέχουν την επιζητούμενη προστασία και να χρησιμοποιούνται σε κάθε περίπτωση μεταφοράς, ανεξάρτητα από το μήκος της διαδρομής. | ΝΑΙ |  |  |
| 7.8. Το όχημα που θα χρησιμοποιηθεί θα πρέπει να περνά από τον προβλεπόμενο τεχνικό έλεγχο οχημάτων σύμφωνα με τις κείμενες διατάξεις | ΝΑΙ |  |  |
| 7.9. Απαγορεύεται η με οποιοδήποτε τρόπο, μεταβίβαση ή εκχώρηση, εν όλω ή εν μέρει, του δρομολογίου από τον ανάδοχο σε άλλο πρόσωπο, η μεταφορά άλλων επιβατών μαζί με τα άτομα με αναπηρία, καθώς και η απαίτηση καταβολής εισιτηρίου από τους μεταφερόμενους.  |  |  |  |
| **8. Ασφαλιστική Κάλυψη** |  |  |  |
| 8.1. Το όχημα, κύριο ή εφεδρικό, που θα χρησιμοποιείται από τον ανάδοχο για το έργο της μεταφοράς, πρέπει να έχει πλήρη ασφαλιστική κάλυψη όλων των επιβαινόντων για ατυχήματα και υλικές ζημίες, όπως επίσης και την κατά νόμο ασφαλιστική κάλυψη για αστική ευθύνη έναντι τρίτων και για υλικές ζημίες. |  |  |  |
| 8.2. Η διάρκεια των ανωτέρω ασφαλίσεων πρέπει να καλύπτει όλο το συμβατικό χρόνο της σύμβασης μεταφοράς και όχι μέρος αυτής. Τα ασφαλιστήρια συμβόλαια καλύπτουν υποχρεωτικά επιβαίνοντες και τρίτους καθ’ όλη τη διάρκεια της σύμβασης . |  |  |  |
| 8.4. Κάθε ανάδοχος ευθύνεται για τους επιβαίνοντες, ποινικά και αστικά, για τυχόν τραυματισμούς, όσο αυτοί βρίσκονται μέσα στο όχημα, αλλά και κατά την επιβίβαση και αποβίβασή τους. |  |  |  |